Hej Bolius  
  
Vi er igang med at renovere en murermestervilla fra 1953. 


Vi er lidt i tvivl om hvorvidt der kan være asbest i puds/mørtel på kældervægge samt i fliseklæber på badeværelset. 


Er der en måde til selv at kontrollere dette, eller hvem skal man i så fald kontakte som privatperson?


Venlig hilsen


Anders O.


Kan der være asbest i kældervæggen?
Kære Allan O.


Der er sandsynligvis ikke asbest i pudsen i kælderen.


I boliger fra 1953 kan der i kælderen oftest findes asbest i rørisoleringen. 


I badeværelser kan der forekomme asbest i fliseklæber, men det vil så som regel være gulve der er lagt mellem 1955 og 1972. 


Asbestholdige materialer inden døre skal fjernes af et godkendt firma, der kender til hvordan man håndterer asbest uden sundhedsrisiko. 


LÆS OGSÅ: [Asbest i boliger.](https://www.bolius.dk/asbest-i-boliger-17967/ "boliger.")

 

